Melitopolis
Melitopolis (ukr. Мелітополь) – srities pavaldumo miestas Ukrainoje, Zaporožės srityje. Rajono administracinis centras. Įkurtas 1784, miesto statusas – nuo 1842-ųjų. 158 400 gyventojų, gyv. tankumas – 3195,73 žm./km². Plotas – 49,66 km². Melitopolis išsidėstęs prie Moločnos upės. Išvystyta mašinų gamybos, statybinių medžiagų bei maisto pramonė. Melitopolyje yra dvi aukštosios mokyklos. Didelis geležinkelio mazgas, netoli miesto įsikūręs karinis aerodromas. Miestą kerta tarptautinė automagistralė M18 sutampanti su europiniu greitkeliu E105, bei M14, sutampanti su europiniu E58.